Translate the text from Welsh to English.



 
Ym mis Hydref eleni, cyhoeddodd Estyn adolygiad thematig o hyfforddiant ar gyfer adeiladu, cynllunio a’r amgylchedd adeiledig. Roedd yr adolygiad, a gafodd ei gomisiynu fel rhan o’r cylch gwaith blynyddol y mae’r Gweinidog Addysg a Sgiliau yn ei bennu ar gyfer Estyn, yn gwerthuso safonau ac ansawdd yr hyfforddiant y mae sefydliadau addysg bellach a darparwyr dysgu seiliedig ar waith yn ei gynnig ar hyn o bryd ym maes adeiladu.

Adroddiad hanfodol bwysig oedd hwn gan fod y sector adeiladu’n flaenoriaeth yn yr ymgyrch i hyrwyddo twf economaidd a datblygu cynaliadwy yng Nghymru. Roedd adroddiad Estyn yn nodi bod y dirywiad yn yr economi wedi peri i’r sector hwnnw grebachu dros y pedair blynedd diwethaf; felly mae’n bwysicach fyth bod y ddarpariaeth addysg a hyfforddiant yn ymateb i anghenion y diwydiant, a bod dysgwyr yn cael y cyfle i ennill y sgiliau y mae eu hangen arnynt i gael swydd a chamu ymlaen yn eu gyrfaoedd.

Rwy’n gwybod bod yna enghreifftiau nodedig o raglenni adeiladu arloesol ac rwy’n gweld bod lle i ganmol yn arbennig y cynlluniau Rhannu Prentisiaeth megis y cynllun peilot Carmarthenshire Construction Training Association Ltd (CCTAL) yn y Gorllewin a’r Prentis yn y De\-ddwyrain. Mae’r cynlluniau hyn yn galluogi cyflogwyr llai eu maint i gynnig prentisiaethau, ac maent yn dod â manteision cymdeithasol ehangach gan fod y rheini sy’n cymryd rhan ynddynt yn aml yn cyfrannu at brosiectau sy’n ymwneud ag adfywio cymunedau. Serch hynny, mae adolygiad Estyn yn codi nifer o bryderon am ansawdd cyffredinol yr hyfforddiant adeiladu a gynigir ledled Cymru, ac mae’n gwneud argymhellion i sicrhau ein bod yn ymateb i anghenion cyflogwyr a dysgwyr mewn modd mwy priodol.

Yn ei adroddiad, dywed Estyn:  



> Mae arweiniad gyrfaoedd yn aml yn aneglur ac wedi ei gamgyfeirio. Mewn gormod o achosion mae cynghorwyr gyrfaoedd yn cyfeirio dysgwyr, a bechgyn llai galluog yn bennaf, at hyfforddiant crefftau adeiladu fel dewis priodol o ran gyrfa. Mae hyn yn digwydd yn aml yn achos dysgwyr sy’n aflonyddu ar ddosbarthiadau, sydd â chofnodion presenoldeb gwael ac sydd wedi eu dadrithio’n gyffredinol â’r ysgol. Mewn gwirionedd, mae’n bosibl nad adeiladu fyddai’r hyfforddiant mwyaf priodol ar gyfer y dysgwyr hyn.

Mae’r ‘teulu’ o sefydliadau sy’n darparu addysg, gwybodaeth a chyngor ynghylch gyrfaoedd yng Nghymru yn un amrywiol, ac mae’n cynnwys ysgolion, colegau, darparwyr hyfforddiant, y gwasanaeth ieuenctid, Gyrfa Cymru, Canolfan Byd Gwaith a’r gwasanaethau gyrfaoedd addysg uwch. Yn adroddiad Estyn, mae’n glir bod y sylwadau hyn yn cyfeirio at y cyngor sy’n cael ei roi gan staff mewn ysgolion, ond rhaid cydnabod hefyd fod angen gwella gwasanaethau gwybodaeth a chyngor yn gyffredinol er mwyn i bobl ifanc allu gwneud dewisiadau cytbwys am eu haddysg a’u gyrfa.

Ymhlith fy swyddogaethau, rwy’n cadeirio Fforwm Strategol Datblygu Gyrfaoedd Cymru, sy’n tynnu ynghyd aelodau’r teulu gyrfaoedd yng Nghymru a chynrychiolwyr cyflogwyr. Mae’r Fforwm yn ymdrin â nifer o themâu allweddol, gan gynnwys helpu pobl ifanc i ddatblygu eu sgiliau rheoli gyrfa; meithrin cysylltiadau rhwng y byd addysg a chyflogwyr (gan gynnwys profiad gwaith); ac edrych ar ffyrdd o fod yn atebol ar y cyd.

Mae fy swyddogion yn gweithio gydag amrywiaeth o bartneriaid i ddatblygu prosiect strategol i feithrin cysylltiadau rhwng cyflogwyr ac ysgolion, ac i ddatblygu gallu ysgolion i ddarparu Gyrfaoedd a’r Byd Gwaith mewn modd mwy effeithiol.  Bydd amlinelliad o’r dull gweithredu yn cael ei gyflwyno gerbron Fforwm Strategol ar gyfer Datblygu Gyrfaoedd ym mis Chwefror 2014, a bydd hynny’n helpu i sicrhau bod y cyngor a roddir i bobl ifanc yn gweddu i’r llwybrau gyrfaoedd sydd ar gael ac i ddisgwyliadau cyflogwyr.

Bellach mae Gyrfa Cymru yn is\-gwmni sydd ym mherchnogaeth lwyr Llywodraeth Cymru ac sydd â chylch gwaith i ddarparu gwybodaeth a chyngor diduedd ac annibynnol. Er nad yw unrhyw sector yn cael ei hyrwyddo uwchlaw sectorau eraill, mae cyfleoedd gyrfa a phrofiad gwaith yn y sector adeiladu, cynllunio a’r amgylchedd adeiledig yn cael eu hyrwyddo os byddant yn addas ar gyfer unrhyw unigolyn sy’n cael cyngor gan Gyrfa Cymru. Mae gyrfacymru.com yn rhoi gwybodaeth am realiti’r profiad o weithio yn y sector adeiladu, cynllunio a’r amgylchedd adeiledig, ac mae’r wybodaeth honno ar ffurf sy’n cynnwys taflenni a phytiau o fideo gan weithwyr proffesiynol y diwydiant.

Hefyd byddwn yn annog Gyrfa Cymru i weithio gyda’r sector i ddarparu gwybodaeth ddefnyddiol a chyfredol am y mathau o swyddi sydd ar gael yn y sector adeiladu, cynllunio a’r amgylchedd adeiledig, er mwyn i bobl ifanc allu gweld pa fanteision a allai ddeillio o ddilyn gyrfaoedd o’r fath.

Fel y nodwyd yn adroddiad Estyn, mae rhai ysgolion yn gweithio’n effeithiol gyda cholegau i gynnig rhaglenni blas ar waith i bobl ifanc 14\-16 oed. Mae hyn yn werthfawr iawn er mwyn rhoi darlun llawn o’r dewisiadau sydd ar gael iddynt, a meithrin dealltwriaeth o realiti byd gwaith yn y diwydiant hwn.

Yn y cyfamser, cymerir camau i roi sylw i’r argymhellion gan Estyn sy’n benodol ar gyfer darparwyr addysg a hyfforddiant. Mae Bwrdd Hyfforddi’r Diwydiant Adeiladu (CITB), mewn partneriaeth â CholegauCymru, wedi sefydlu Grŵp Strategol newydd ar gyfer yr Amgylchedd Adeiledig. Bydd y grŵp hwnnw’n cyfarfod am y tro cyntaf yn ystod yr wythnosau nesaf. Prifathro coleg addysg bellach fydd yn ei gadeirio, a bydd y grŵp yn cymryd golwg gyffredinol ar y camau a gymerir i ymateb i adolygiad Estyn, gan ganolbwyntio ar sicrhau bod hyfforddiant adeiladu yn ymateb i anghenion y farchnad lafur. Rwy’n croesawu’r ffaith bod y grŵp hwn yn cael ei sefydlu, ac rwyf wedi gofyn iddo roi gwybodaeth am ei hynt imi bob chwe mis.  








Translation:


 
In October this year, Estyn published a thematic review of Training for Construction, Planning and the Built Environment.  The review, commissioned as part of Estyn’s annual remit from the Minister for Education and Skills, evaluated the current standards and quality of construction provision in further education institutions and work\-based learning providers.


This report was a particularly important one, given the priority placed on construction in promoting economic growth and sustainable development in Wales.  Estyn’s report noted that the economic downturn has seen a significant decline in the construction sector over the last four years; however, this makes it even more important that education and training provision is closely matched to industry needs, and that learners are given the skills they need to gain employment and progress in their careers.


I know that there are some excellent examples of innovative construction programmes.  I have been particularly impressed by Shared Apprenticeship schemes such as the Carmarthenshire Construction Training Association Ltd (CCTAL) pilot in West Wales and Y Prentis in South East Wales.  These schemes allow smaller employers to take on apprentices and have wider social benefits as well, since participants are often involved in community regeneration projects.  However, the Estyn review raises some concerns about the overall quality of construction provision across Wales, and makes recommendations about how it can meet the needs of employers and learners more fully.


In the report, Estyn noted that:



> *Careers guidance is often unclear and often misdirected. In too many cases, school career advisers refer learners, mostly less\-able boys, to construction craft training as a suitable career choice. This is often the case with learners who are disruptive in class, have poor attendance records and are generally disillusioned with school. In reality construction may not always be the most appropriate route for these learners.*


The ‘family’ of organisations that deliver careers education, information, advice and guidance in Wales is diverse and includes schools, colleges, training providers, the youth service, Careers Wales, Job Centre Plus and the higher education careers service.  Estyn has clarified that these comments refer to advice provided by staff in schools, but we recognise the need to improve advice and guidance services to allow young people to make informed learning and career choices.


I chair  the ‘Wales Strategic Forum for Career Development’, which brings together the members of the careers family in Wales with employer representatives. Key themes for the Forum include developing the career management skills of young people; education\-employer engagement (including work experience); and collective accountability.


My officials are working with a range of partners to develop a strategic project to enhance employer engagement in schools and build capacity to allow schools to deliver Careers and the World of Work more effectively.  An outline of the approach will be presented to the Wales Strategic Forum for Career Development in February 2014\.  This will help to ensure a closer match between the advice given to young people, the available career paths, and employers’ expectations.


Careers Wales is now a wholly owned subsidiary of the Welsh Government with a remit to provide independent and impartial advice and guidance.  Although no one sector is promoted above any other, careers and work experience opportunities in the construction, planning and built environment sector are promoted where appropriate to individuals receiving advice from Careers Wales. Careerswales.com provides information on working in the construction, planning and built environment sector, including leaflets and video clips from industry professionals.


We will also encourage Careers Wales to work with the sector to provide up to date and informative information on occupations in the construction, planning and the built environment to assist young people in identifying the benefits of pursuing such careers.


As noted in Estyn’s report, some schools are working effectively with colleges to provide ‘work taster’ programmes for 14\-16 year olds, and this is extremely valuable in giving young people a full picture of the options available to them and an understanding of the reality of working in the construction industry.


Meanwhile, action is underway to address those Estyn recommendations which are aimed at education and training providers.  The Construction Industry Training Board (CITB), in partnership with CollegesWales, has set up a new Wales Built Environment Strategic Group, which is due to meet for the first time in the next few weeks.  Chaired by an FE college principal, the group will take an overview of action being taken in response to the Estyn review, and will focus on ensuring that Construction provision aligns more closely with labour market needs.  I welcome the establishment of this group and have asked it to provide me with six\-monthly updates on progress.